Canthus
Canthus est operimentum, quo orbis rotae cingitur, ut a nimio attritu defendatur. Temporibus antiquis canthus ex ferro fiebat, et rota cantho ferreo instructa duriorem et firmiorem structuram praestabat. Postea faciliorem cursum praestabat canthus gummeus, solidus (sicut tweel) aut aëre impletus, quippe qui minore frictione moveretur ictibusque asperis viarum resisteret. Canthus gummeus inflatus etiam pneumaticum appellatur.